COM7 วิ่ง 4% โบรกฯ แนะซื้อเป้า 96 บ. ชี้กำไรปีนี้ทะลุ 2 พันลบ. รับดีมานด์สินค้า IT หนุน  
COM7 พุ่ง 4% โบรกฯ ชูกำไรปีนี้แตะ 2.18 พันลบ. ตามความต้องการสินค้า  IT เพิ่มขึ้น รองรับ Work From Home
COM7 พุ่ง 4% โบรกฯ ชูกำไรปีนี้แตะ 2.18 พันลบ. ตามความต้องการสินค้า  IT เพิ่มขึ้น รองรับ Work From Home
29 มิ.ย. 2564

ผู้สื่อข่าวรายงานว่าวันนี้ (29 มิ.ย.64) ราคาหุ้นบริษัท คอมเซเว่น จำกัด (มหาชน) หรือ COM7  ปิดภาคบ่าย อยู่ที่ระดับ 71.50 บาท เพิ่มขึ้น 2.50 บาท หรือ 3.62% โดยทำจุดสูงสุดที่ 72.50 บาท และทำจุดต่ำสุดที่ 69 บาท ด้วยมูลค่าการซื้อขาย 671.39 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ ( 14 พ.ค. 2564) โดยประเมินหุ้น COM7 เป็นบวกต่องาน Opportunity day เมื่อวันที่ (13 พ.ค. 2564) จากแนวโน้มรายได้ที่จะปรับตัวเพิ่มขึ้นสูงหนุนโดยการเตรียมพร้อมรับมือในสถานการณ์ที่ของขาด, การเพิ่มช่องทางการจำหน่ายสินค้า และการเริ่มเป็นผู้ให้สินเชื่อเพื่อซื้อสินค้า IT โดยมี ประเด็นสำคัญ คือ
1.บริษัทปรับเป้ายอดขายเพิ่มขึ้นเป็น 20% จากงวดเดียวกันของปีก่อน จากเดิมเพิ่ม 10% จากงวดเดียวกันของปีก่อน และคาดว่าราคาขายเฉลี่ยจะสามารถปรับตัวได้เพิ่มขึ้นมากกว่า 10% ตามการทยอยเปิดตัว Smartphone 5G เพิ่มขึ้น โดย ณ ปัจจุบันมีการรับรู้ถึง Smartphone 5G ที่สูงขึ้นและทำให้ยอดขายเพิ่มขึ้น
2.ได้เตรียมการป้องกันปัญหาเรื่องสินค้าขาดตลาดเพื่อที่จะให้มีสินค้าจำหน่ายตลอด โดยผ่านการเข้าซื้อแบบ Take Lot รวมทั้งได้นำเข้าและขายในรูปแบบ Exclusive model
3.เพิ่มแผนการผ่อนชำระผ่านบริษัท โดยจะขยายโปรแกรม U-Fund (โครงการผ่อนชำระกับนักศึกษา) ไปหน้าร้าน Studio7 เพิ่มขึ้นจากเดิมที่มีแค่ U Store และจับมือกับ True money ในการยืนยันตัวตนสำหรับการผ่อนชำระสินค้าให้กับบุคคลทั่วไปในทุกหน้าร้านตั้งแต่กลางเดือน พ.ค. 2564 จากเดิมที่มีเพียงหน้าร้าน BANANA ในเดือนมี.ค. 2564
4.บริษัทจะเพิ่มสินค้าที่ไม่ใช่ smartphone แบรนด์ Huawei ให้วางจำหน่ายควบคู่กับ Xiaomi ผ่าน หน้าร้าน True shop ที่บริษัทได้เข้าทำสัญญา Exclusive Consignment
ทั้งนี้ฝ่ายวิจัยยังคงปรับประมาณการกำไรปกติปี 2564 – 2565 เพิ่มขึ้นปีละ 15%  โดยปี 2564 อยู่ที่ 2.18 พันล้านบาท (เพิ่มขึ้น 51% จากงวดเดียวกันของปีก่อน ) และปี 2565 อยู่ที่ 2.76 พันล้านบาท (เพิ่มขึ้น 27% จากงวดเดียวกันของปีก่อน) ตามลำดับ ซึ่งเป็นผลของ 1.ปรับเพิ่มรายได้ให้ขยายตัวที่ 27% จากงวดเดียวกันของปีก่อน /เพิ่มขึ้น 20% จากงวดเดียวกันของปีก่อน จากเดิมปีละ 20% จากงวดเดียวกันของปีก่อนเพื่อสะท้อนราคาขายเฉลี่ยที่จะเพิ่มขึ้นและยอดขายที่จะเพิ่มขึ้นสำหรับกลุ่มที่ไม่มีบัตรเครดิตผ่านโครงการ U-Fund และ True money และ 2.เพิ่ม Gross profit margin ขึ้นปีละ 17 bps ตามรายได้กลุ่ม non-mobile ที่มี GPM สูงเพิ่มขึ้นภายหลังการขายสินค้าที่ไม่ใช่ smartphone ในหน้าร้าน True shop
อย่างไรก็ดีฝ่ายวิจัยปรับราคาเป้าหมายเพิ่มขึ้นเป็น 96 บาท จากเดิม 85 บาท โดยยังคงอิง 2565E PER ที่ 42 เท่า (+3SD above 5-yr average PER) จากการปรับกำไรปกติขึ้น โดยประเมินว่าผลการดำเนินงานในปี 2565 ของบริษัทมีแนวโน้มที่จะขยายตัวในระดับสูงอย่างต่อเนื่องคิดเป็น 2563 – 2565E core EPS CAGR ที่ปรับเพิ่ม 37% จากความต้องการสินค้า IT โดยเฉพาะกลุ่ม work from home ที่จะยังอยู่ในระดับสูงภายหลังที่มีการแพร่ระบาดของ COVID-19 รอบใหม่ตั้งแต่เดือน มี.ค. 2564 รวมทั้งโอกาสได้ทำงานร่วมกัน (Synergy) กับกิจการร่วมค้า NCAP ที่คาดว่า Synergy อาจจะเกิดขึ้นในช่วงครึ่งปีหลัง 2564